મહેસાણા: સિદ્ધપુર શહેર ખાતે ગુજરાત સરકારના GIDCના ચેરમેન અને પૂર્વ ધારાસભ્ય બળવંતસિંહ રાજપુત દ્વારા ઈફ્તાર પાર્ટીનું આયોજન કરવામાં આવ્યું. આ કાર્યક્રમમાં ભાજપના નેતા જયનારાયણ વ્યાસ,ગુજરાત હજ કમિટીના ચેરમેન મહંમદ અલી કાદરી સહિતના હિન્દુ સમાજના આગેવાનો અને ભાજપ કોંગ્રેસના આગેવાનો જોડાયા હતા. આ પાર્ટીમાં મોટી સંખ્યામાં હિન્દૂ અને મુસ્લિમ સમાજના લોકોએ ભાગ લીધો હતો. આ પાર્ટીમાં મુસ્લિમ સમાજના લોકોએ એક સાથે મળીને રોજા ખોલ્યા હતા. આ પાર્ટીમાં કોમી એકતાની સાથે હિન્દુ-મુસ્લિમમાં ભાઈ-ચારાના દર્શન થયા હતા.